โรคฮิต
ช่วงนี้นายแบงก์หลายคนเป็นไข้หวัด เสียงแหบเสียงแห้ง ปวดหัวตัวร้อนกันอย่างทั่วถึง
4 ต.ค. 2557

ช่วงนี้นายแบงก์หลายคนเป็นไข้หวัด เสียงแหบเสียงแห้ง ปวดหัวตัวร้อนกันอย่างทั่วถึง 
ไม่ว่าจะอยู่แบงก์ไทย หรือแบงก์ต่างประเทศ ก็ไม่เว้น แม้คนที่ไม่ได้ไปเจอกัน หรือไปคลุกคลีกัน ก็เป็นหวัดเหมือนกัน เหมือนเป็นโรคฮิตของผู้บริหาร
ใครไม่เป็นหวัดช่วงนี้ถือว่าเชย 
ถามนายแบงก์หลายคนว่าทำไมเป็นหวัดกัน ก็ได้รับคำตอบที่แตกต่างกันไป
บ้างก็ว่าเพราะอากาศเปลี่ยนแปลงบ่อย บ้างก็ว่าเป็นเพราะพักผ่อนน้อย งานเยอะเพราะย่างเข้าโค้งสุดท้ายปลายปีแล้ว ฝ่ายที่ทำยอดยังไม่เข้าเป้าก็ต้องรีบทำ เพราะยังมีเวลาเหลือ
แต่คำตอบที่สปาย 008 ได้รับมาจากพี่บู๊ ชาติชาย พยุหนาวีชัย คือ ที่เป็นไข้หวัดกันมากเพราะช่วงนี้เป็นฤดูเลี้ยงส่งผู้เกษียณอายุ และเลี้ยงรับคนที่มารับตำแหน่งแทน 
ฉะนั้น จึงมีการกินเลี้ยงรุ่นกันแทบทุกวัน ใครเพื่อนเยอะก็ออกงานเยอะ นอนน้อยติดกันหลายวันไข้หวัดก็ถามหา เป็นเหตุผลที่เจิดมาก บางคนมีคิวกินเลี้ยงส่งยาวถึงเดือน ธ.ค.ก็มี โอววว แม่เจ้า ยาววววจริงๆ